text: Spejdere betyder gratis busser i Sønderborg
  22 juli 2017 kl. 08.58
  Sønderborg Kommune har sat en shuttlebus i fast rutefart mellem Sønderborg By og Spejdernes Lejr. Den er gratis at benytte, og det samme er bybusserne i lejrperioden. 
  Selv en spejder kan blive træt i benene, og så kan et lift med en bus give et tiltrængt hvil. Og hvis spejderne gerne vil en tur ind til midten af byen, så behøver de ikke gå, men kan gratis sætte sig i sædet i en shuttlebus.
  Det samme gælder, hvis man gerne vil besøge lejren og enten ikke har bil med eller ikke ønsker at parkere den ved lejren.
  Der er indsat en gratis bus, der kører mellem Sønderborg Busstation og lejren fra søndag den 23. juli til og med lørdag den 29. juli. Bussen kører fra busstationen ad Arnkilgade til lejren, og fra lejren ad Grundtvigs Allé, Alsgade og Ringridervej til busstationen. 
  Det meste af dagen kører bussen hvert 10. minut. Fra klokken 6.00 til 7.30 og fra klokken 23.00 til 01.00 er der dog en halv time mellem afgangene.
  Bussen, der er rute 2193, er gratis at benytte, og det samme er alle bybusser i Sønderborg by i den uge, som sommerlejren varer.
  Se ruteplanen nedenfor:
  Du kan også se ruten på et kort her:
  
  